recursal/SuperWikiNEXT-32B huggingface dataset:
**בקעצור** (שם מדעי: *Saxifraga*) הוא סוג של צמח בעל פרחים. זהו הסוג הגדול ביותר במשפחתו, ותחתיו מצויים כ- 40 מיני צמחים, רובם רב שנתיים, הנפוצים באזורים לחים וקרירים באירופה ובאסיה. המינים החד-שנתיים גדלים בדרום תחום תפוצת הסוג.

בישראל
------

שני מיני בקעצור חד-שנתיים צומחים בר בארץ ישראל, אולם שניהם נדירים: בקעצור החורש ובקעצור שלוש האונות (Saxifraga tridactylites).

שימושים
-------

* מינים שונים בסוג זה תורבתו כפרחי נוי. המפורסם שבהם הוא גאוות לונדון (London Pride).
* ברפואה האלטרנטיבית יש שמשתמשים בתמצית בקעצור (העשויה מהרתחת העלים והפרחים) כתרופה לאבני כליות והקלה על שיגדון.

משמעות השם
----------

"בקעצור" הוא הלחם של המילים "בקע" ו"צור", תרגום כמעט ישיר של שמו הנפוץ באנגלית - Stonebreaker. הצמח קיבל את שמו בעקבות השתרשות חלק ממיניו באדמות סלעיות.

יש המייחסים את השם העברי "בקעצור" לצמח הידרנג'אה (hydrangea). גישה זו אינה עומדת בקנה אחד עם פרסומי האקדמיה ללשון העברית. עם זאת, בהיעדר שם עברי להידרנג'אה, עדיין יש המכנים אותו "בקעצור".

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בקעצור** |
| ויקימינים טקסונומיה בוויקימינים: **Saxifraga** |

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* Tropicos
 |

* בקעצור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558348505171
* NKC: ph905587

 |
**תחרות מונופוליסטית** היא מבנה שוק בו יש מספר לא קטן של חברות בשוק, המוכרות מוצרים דומים אך לא זהים (עיתונים, בגדים, מזון, שירותים וכדומה). המודל מבוסס על ספרו של אדוארד צ'מברלין "התאוריה של תחרות מונופוליסטית" שפורסם ב-1933. 

במצב זה הפירמה אינה מקבלת מחיר כנתון, בדומה לתחרות משוכללת, אלא יכולה לקבוע בעצמה את המחיר. בעצם קביעת המחיר היא מתנהגת כמו מונופול. 

פירמה בתחרות מונופוליסטית תמכור יותר כאשר:

1. יש מספר קטן של חברות בשוק.
2. המחיר של החברות האחרות יהיה גבוה יותר.
3. כאשר המחיר שלה יקטן.
4. כאשר כל הענף מוכר יותר.

ולהפך – פירמה תמכור פחות כאשר: 

1. מספר החברות בשוק גדל.
2. המחיר של חברות אחרות יהיה נמוך יותר.
3. כאשר המחיר שלה יועלה.
4. כשכל הענף מוכר פחות.

הפירמה תנהג בדיוק כמונופול – תשווה את הפדיון השולי לעלות השולית, וכך תקבע את הכמות אותה תייצר ותמכור.

בשלב הבא, הפירמה תקבע את המחיר שניתן לגבות על כמות זו לפי עקומת הביקוש שהיא רואה.

קישורים חיצוניים
----------------

ויקישיתוף מדיה וקבצים בנושא **תחרות מונופוליסטית** בוויקישיתוף
* תחרות מונופוליסטית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543539705171
* BnF: cb12567845d (data)
* GND: 4040100-5
* LCCN: sh85086966

 |
בקעת הנדיב
**בקעת הנדיב** הוא עמק רחב במישור החוף, המשתרע על פני שטח של 20 קמ"ר בין מורדות הכרמל ממערב לבין רמות מנשה ממזרח וקרוי על שמו של הברון אדמונד ג'יימס דה רוטשילד. האזור מתאפיין בשטחים חקלאיים רבים, הכוללים בעיקר כרמי-ענבים ומטעים, ושטחי טבע נרחבים, הכוללים את אזור רמת הנדיב, יער אלונים בשמורת הר חורשן, שמורת אלוני יצחק, נחלים ומעיינות. 

בבקעה אתרי מורשת הכוללים מבנים מתקופות קדומות כגון אמפיתיאטרון ופארק שוני, אמת המים "מי קדם" שהובילה מים לקיסריה ההרודיאנית, הדרך הרומית "דרך יפו" ההיסטורית, גתות, מבנים עתיקים, ועוד. כן נמצאים באזור אתרי מורשת רבים מתקופת העלייה הראשונה, הכוללים את מושבות האזור - זכרון יעקב, בנימינה, גבעת עדה ופרדס חנה-כרכור. בנוסף, נמצאים באזור אתרים מתקופת מחתרת "ניל"י". 

בשל חשיבותו, אותר חלק ניכר מן המרחב כ-"מכלול נופי" בתמ"א 35, וכ-"מרקם מוטה שימור", הנדרש לתוכנית כוללת שתיוחד לו בלבד – תמ"מ 5/6. תוכנית זו התייחסה למרחב זה ונקראה "סובב בקעת הנדיב". בתוכנית ניתנה התייחסות מעמיקה ל "דרך יפו" ההיסטורית, ונקבע בה כי דרך זו תהיה דרך נוף חקלאית, דרך עפר לצרכים חקלאיים ולתיירות, כחלק ממערך שימור המורשת באזור. 

לאזור מגיעים לעיתים קרובות ספורטאים (רצים, רוכבי אופניים ומטיילים) ונופשים, תיירים אקולוגיים הבאים ליהנות מן הציפורים הנודדות ובעלי החיים, העושר של האלונים והעצים הייחודיים לאזור, והנחלים הרבים החוצים אותו, ותיירי מורשת אשר מעוניינים ללמוד על תקופת בית שני ועל מורשת הברון רוטשילד והחקלאות הענפה של האזור. 

ביולי 2015 התארגנה קבוצת תושבים במאבק על שמירת בקעת הנדיב כאזור ירוק. מאבק זה מתמקד בעיקר ביוזמה לסלול לאורך הבקעה כביש אזורי שיחצה אותה ויוליך מכבישי 6 ו-65 בדרום אל כבישי 4 ו-70 בצפון, וייסלל על "דרך יפו" ההיסטורית.

קישורים חיצוניים
----------------

* יישובי אלונה - בקעת הנדיב באתר "טבע ונופים בישראל"
* בקעת הנדיב - אתר התיירות הכפרית של בקעת הנדיב
* סקר רגישויות סביבתיות, משאבי נוף וטבע ושימושי קרקע לבקעת הנדיב
* אתר למנויים בלבד צפריר רינת, למה צריך כל כך הרבה תחנות דלק בבקעת הנדיב?, באתר הארץ, 25 בנובמבר 2015
* לירן טטרו, דלק על השדות, באתר גפן, 28 במאי 2015
* יואב איתיאל, בנימינה: בקעת הנדיב ניצלה מתחנת דלק נוספת, בינתיים, מגזין המושבות, 15 ביולי 2011
* העליון פסק: לא תוקם תחנת דלק בבקעת הנדיב, באתר אדם טבע ודין, 21 באוקטובר 2010
* צפריר רינת, אור בקצה המסדרון, באתר TheMarker‏, 20 בפברואר 2009
* דליה טל, ‏ביהמ"ש העליון עיכב הקמת תחנת דלק בבקעת הנדיב, באתר גלובס, 20 בדצמבר 1999

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009440887305171

 |
**פרשת וילמה מונטסי** היא פרשת מין, סמים ורצח שהסעירה את איטליה בשנות ה-50.

מהלך הפרשה
----------

וילמה מונטסי
בבוקר ה-11 באפריל 1953 נשטפה אל חוף הים הטירני ליד העיירה אוסטיה, מדרום מזרח לרומא, ליד שפך נהר הטיבר, גופה של אשה צעירה יפת תואר. הגופה זוהתה כגופתה של וילמה מונטסי (Wilma Montesi) בת 21 (ילידת 1932), בת למשפחה מן המעמד הבינוני שאביה היה נגר. מונטסי, ששימשה כדוגמנית, נעדרה מבית הוריה שברומא מאז ה-9 באפריל. עד מהרה הפכה ידיעה יום-יומית זאת לאחת מן השערוריות הגדולות ביותר שהתחוללו באיטליה הדמוקרטית שלאחר מלחמת העולם השנייה.

בראשונה סבורה הייתה המשטרה כי הצעירה התאבדה, או שכשלה למימי הים וטבעה, אך כשהתברר כי לגופה חסרים פרטי לבוש כגון חצאית, גרביים ונעלים, החלה המשטרה לחקור את המקרה כרצח. התברר כי הגופה נמצאה ליד מועדון-חוף שבזמנו היה אתר ציד לבני משפחת המלוכה האיטלקית, ובעת המקרה שימש כמועדון אקסקלוסיבי לבני המעמדות העליונים ואנשי החברה הגבוהה. באי המועדון היו שחקניות מתחילות שמחפשות תפקיד, פוליטיקאים מושחתים ואנשי משפחות האצולה של המלוכה האיטלקית לשעבר ואפילו בכירים בוותיקן ובהם רופאו האישי של האפיפיור.

הלכו והצטברו ראיות כי באי המועדון ערכו בו אורגיות ונטלו בו סמים. החשד נפל על נגן ג'אז בשם פיירו פיצ'וני, בנו של שר החוץ האיטלקי. החשד היה כי מונטסי הולעטה במועדון במנת יתר של סמים, וכי היא הוטלה לחוף, הלומת סמים, כדי להרחיקה מקשר עם המועדון והופקרה למותה.

המקרה הפך לסנסציה ועיתוני איטליה עסקו בה ובספקולציות השונות שעוררה ברעבתנות. אורחי המועדון מכרו את סיפוריהם לצהובונים, וחשפו עצמם למצלמות העיתונאים כדי להפיק מן הפרשה פרסום לעצמם. המקרה הפך אף לעניין חדשותי בינלאומי ועיתוני העולם עסקו בו בהרחבה. השערורייה הפכה לשערורייה פוליטית והובילה להתפטרותו של שר החוץ האיטלקי, אביו של החשוד העיקרי.

במשפטם של פיירו פיצ'וני ומספר מחבריו, הופיעה כעדת הגנה כוכבת הסרטים האיטלקית אלידה ואלי ובעדותה סיפקה לו אליבי, בהעידה כי בעת מותה של וילמה מונטסי היא שהתה בחברתו של פיצ'וני בעיר אמאלפי, ששוכנת כ-300 קילומטר דרומית לרומא, כשפיצ'וני חולה בדלקת גרון ושרוי בחום. עדותה ועדויות חברים אחרים של הנאשמים, שנועדו אף הן להגן על הנאשמים, התקבלו בציבור האיטלקי בחוסר אמון ועוררו ספקולציות נוספות. המשפט הסתיים בשנת 1957 בזיכויים של הנאשמים.

נסיבות מותה של וילמה מונטסי נותרו עלומות עד היום.

היחסים בין אנשי החברה הגבוהה של רומא, שהיו רודפי תענוגות, מבלי להתחשב במחיר האנושי, באו לידי ביטוי בסרט הקולנוע "לה דולצ'ה ויטה" (באיטלקית: "החיים המתוקים") של פדריקו פליני משנת 1960.

לקריאה נוספת
------------

* Karen Pinkus. The Montesi Scandal: The Death of Wilma Montesi and the Birth of the Paparazzi in Fellini's Rome Publisher: University of Chicago Press, 2003

קישורים חיצוניים
----------------

ויקישיתוף מדיה וקבצים בנושא **פרשת וילמה מונטסי** בוויקישיתוף
* תמונתה של וילמה מונטסי(הקישור אינו פעיל) באתר האיטלקי Policia e Democrazia
* מי רצח את וילמה מונטאזי?, דבר, 2 באפריל 1954

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14601546p (data)
* GND: 124988164
* ISNI: 0000 0000 3781 4404
* VIAF: 23958900
* WorldCat: viaf-23958900

 |
**שאנדור שנשטיין** (בהונגרית: **Schönstein Sándor**; שאטוראליאויהיי, ‏5 באוגוסט 1898 – ברגן-בלזן, אפריל 1945) היה רופא יהודי-הונגרי, פעיל המפלגה הסוציאל-דמוקרטית ההונגרית.

ביוגרפיה
--------

שאנדור שנשטיין נולד במשפחה יהודית. לאחר שסיים את לימודיו באוניברסיטה הרפואית בפראג, הפך לרופא עור בפוליקליניקת קאסאב בבודפשט. בית חולים יהודי ראשון נוסד בפשט בשנת 1802. הוא נפתח בצורתו המורחבת בשנת 1889. למעשה הוא היה באותה תקופה בית חולים מודרני, בסטנדרטי האירופי, שהיו בה 240 מיטות ו-7 ביתנים. המחלקות היו: רפואה פנימית, כירורגיה, גינקולוגיה שנוסדה על ידי הברון שאנדור הטוואני, עיניים, אף אוזן גרון. מאז מאי 1925 טופלו חולים ברמת מרפאת חוץ בפויקלינקת קסאב (מרפאה רב תחומית). על מנת להקל את העומס על בית החולים. אלאדר קסאב ורעייתו יוז'ה וייסקופף הקימו את הפוליקלינה היהודית היחידה אז בהונגריה. היא הוקמה מתוך קרן רחבת היקף שנתרמה על ידי יוז'ה וייסקופף. הבנייה החלה בשנת 1923 ובמאי 1925 נפתחה המרפאה בטקס חגיגי ונשא את שם מייסדה. הפוליקליניקה שירתה לא רק כמחלקת חוץ של בית החולים, אלא גם את הכשרתם המעשית של רופאים יהודים צעירים. נכון ל-1929 למדו בה כ-120 רופאים ורופאות. מבחינה ארגונית, היא הייתה שייכת לבית החולים של הקהילה היהודית של פשט.

פעילות מפלגתית
--------------

שנשטיין הצטרף למפלגה הסוציאל-דמוקרטית ההונגרית. בהנהגתו הוקמה בשנת 1930 קבוצת הרופאים השמאלית של המפלגה שהכריזה על שביתה בת ארבעה ימים בשנת 1932 על מנת לענות על דרישותיהם, אך המפלגה הרחיקה אותו משורותיה עוד במהלך אותה השנה. שנשטיין עסק בפעילות אינטלקטואלית משמעותית. הוא פרסם באופן קבוע בעיתונים הבלתי חוקיים של המפלגה הקומוניסטית שהיו 100%, ביקורת חברתית, מחשבה ((100%,Társadalmi Szemle, Gondolat). הוא ערך את החוברות "מרקסיזם", אך בשנת 1933 הוחרם אחד הגיליונות ושנשטיין נכלא. בשנת 1944 גורש למחנה המוות ברגן-בלזן, שם מצא את מותו.

לקריאה נוספת
------------

* אנדרה ריטי: רופאים הונגרים גדולים. 1954.
* מרתה ר. גיליץ: המודל לחיקוי לנוער שלנו. ביבליוגרפיה נבחרת על גדולי לוחמי תנועת העבודה ההונגרית. ספריית ארווין סבו 1965.
* לקסיקון שאטוראליאויהיי. חברת פרנץ קאזינצי, 2001.
* לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי.

קישורים חיצוניים
----------------

* לקסיקון ביוגרפי הונגרי. עורכת ראשית אגנש קניירש. 1969

הערות שוליים
------------

1. ↑  לקסיקון יהודי הונגרי. 1929. פוליקליניקת קסאב
פירוש נוסף ערך זה עוסק באירוע אסטרונומי. אם התכוונתם לסרט קולנוע בשם זה, ראו ליקוי מאורות (סרט).
ליקוי חמה משנת 2006 כפי שנראה מתחנת החלל הבינלאומית
**ליקוי מאורות** הוא אירוע אסטרונומי המתרחש כאשר גרם שמים נע אל תוך צילו של גרם שמים אחר. המונח משמש לרוב לתיאור ליקוי חמה, כאשר צל הירח עובר על פני כדור הארץ או ליקוי ירח, כאשר הירח נע אל תוך צלו של כדור הארץ. המונח משמש גם לתיאור התופעה בה אחד מירחיו של צדק (או כוכב לכת אחר) עובר בתוך צילו של כוכב הלכת, או כאשר אחד מהירחים נע אל תוך הצל של ירח אחר. כל ליקוי מאורות הוא אירוע הסתרה שבו הגוף שמטיל את הצל מסתיר לגוף המוצל את מקור האור שלו. עם זאת יש אירועי הסתרה רבים אחרים שאינם ליקוי מאורות, כמו כוכב או כוכב לכת מוסתר על ידי הירח או על ידי כוכב לכת אחר.

ליקוי מאורות הוא מצב סיזיגי, כלומר מצב בו שלושה מגרמי השמים נמצאים על קו אחד ישר. 

כאמור, שני הליקויים המשמעותיים ביותר בכדור הארץ הם:

* ליקוי ירח - מנקודת מבטו של הירח, כדור הארץ מכסה את השמש. הירח נע דרך הצל הנוצר בידי כדור הארץ. האירוע יכול להתרחש רק בזמן ירח מלא.
* ליקוי חמה - מנקודת מבטו של כדור הארץ, הירח מכסה את השמש. הירח מטיל צל על פני כדור הארץ. הדבר יכול להתרחש רק בזמן מולד הירח.

**ליקוי מלא** מתרחש כאשר מקור האור חסום לחלוטין על ידי העצם המסתיר. בליקוי חמה, הצופה נמצא בתוך כתם הצל שיוצר הירח.

**ליקוי חלקי** מתרחש במקומות בהם רק חלק מהארה חסום על ידי הגוף המסתיר (ליקוי חמה), או כאשר רק חלק מהגוף מוסתר על ידי הצל (ליקוי ירח). בליקוי חמה, הצופה נמצא בחלק הפנומברה של צל הירח.

**ליקוי טבעתי** הוא ליקוי מלא של מאור כאשר לעין נראית טבעת אור סביב הגוף החוסם. בליקוי חמה הצופה נמצא בתוך חלק האנטומברה של צל הירח. מדובר בצירוף מקרים בכך שהשמש והירח הם בעלי גודל נראה כמעט זהה, דבר המאפשר ליקוי טבעתי. ליקויי טבעת הם זמן אידיאלי לצפייה בהתפרצויות שמש.

ישנו גם **ליקוי בן כלאיים** המורכב משלושת המצבים. הליקוי מתחיל כליקוי טבעתי, הופך למלא ובסופו חוזר למצב טבעתי.

ליקוי הכולל את השמש, כדור הארץ והירח יכול להתרחש רק כאשר שלושתם נמצאים על אותו הקו. מאחר שמישור המסלול של הירח הוא בהטיה ביחס למישור סיבובו של כדור הארץ (מישור המלקה, קו הליקויים), ליקוי מתרחש רק כאשר שלושת הגופים קרובים להצטלבות שלושת המישורים האלה. השמש עוברת דרך ההצטלבות פעם בשנה, וליקויים מתרחשים בערך אחת לשני חודשים ירחיים. בשנה יכולים להתרחש בין שניים לשבעה ליקויים. הם חוזרים בהתאם למחזורי השמש.

תמונה מליקוי חמה בצרפת בשנת 1999

קישורים חיצוניים
----------------

ויקישיתוף מדיה וקבצים בנושא **ליקוי מאורות** בוויקישיתוף
* שי שמש, ליקוי חמה בתרבויות עתיקות, באתר מדע גדול, בקטנה, 19 באוגוסט 2017
* ליקוי מאורות, באתר אנציקלופדיה בריטניקה (באנגלית)
* ליקויי מאורות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531366905171
* BNE: XX527066
* BnF: cb11977603p (data)
* LCCN: sh85040736
* NARA: 10648564
* NDL: 00572114
* NKC: ph127547
* TDVİA: kusuf

 |
**שאנדור שבש** (במקור **שפאט - Spät**, בהונגרית: **Sebes Sándor**; סגהאלום, 22 באוקטובר 1902 – בודפשט, 5 ביוני 1999) היה בנקאי חיסכון יהודי-הונגרי, פוליטיקאי.

ביוגרפיה
--------

שאנדור שבש נולד במשפחה יהודית אינטלקטואלית ענייה עם שמונה ילדים. אביו ברנאט בלה שבש (שפאט) היה מורה יליד סרווש, ואמו הייתה ברתה דיאמנט. לאחר שסיים את בחינות הבגרות בתיכון ללימודי מסחר, בגיל 18 הפך למנהל חשבונות בבנק החיסכון הכללי ההונגרי ובהמשך עבד כמנהל מחלקה. לאחר שהצטרף לאיגוד הפקידים הלאומי של המוסדות הפיננסיים הגיש בקשה בשנת 1929 לחברות במפלגת הקומוניסטים בהונגריה הבלתי חוקית, ומשנת 1934 היה פעיל בסיוע האדום ההונגרי. בין השנים 1931 לבין 1934 נעצר מספר פעמים על פעילותו הקומוניסטית הבלתי חוקית. משנת 1934 היה מנהל החשבונות של סוחר עורות במשך כמה שנים. משנת 1936 לחם בצד הרפובליקנים כחבר הבריגדה הבינלאומית במלחמת האזרחים בספרד. באביב 1939, לאחר התבוסה של הרפובליקנים, הוא ברח לצרפת אך נכלא שם, הוא הצליח להימלט בשנת 1943 והצטרף לתנועת ההתנגדות הצרפתית. הוא היה המזכיר המארגן של קבוצת המפלגה ההונגרית בטולוז וגם מזכיר תנועת העצמאות ההונגרית בצרפת. בתום מלחמת העולם השנייה חזר להונגריה בשנת 1945, שם שימש כסגן ראש מחלקת הכלכלה של המפלגה הקומוניסטית ההונגרית ה-MKP ואחר כך מנהל המחלקה עד שנת 1951. הוא הועבר למשרד הפנים בשנת 1951, שם כיהן כראש אגף, משנת 1953 כסגן שר, ולאחר מכן בין השנים 1956–1969 כסגן השר ראשון. משנת 1970 במשך חמש עשרה שנים היה חבר בוועדת הביקורת המרכזית של מפלגת העם הסוציאליסטית ההונגרית. בין 3 בדצמבר 1966 לבין 28 בנובמבר 1970 היה חבר בוועד המרכזי של מפלגת העם הסוציאליסטית ההונגרית.

משפחתו
------

אֶחַיו: אימרה שבש, פאל שבש, לאסלו שבש, ג'רג' שבש ואישטוואן שבש.

לקריאה נוספת
------------

* שאנדור שבש. מוזיאון היסטורי.
* לקסיקון תולדות תנועת הפועלים בהונגריה. 1972.
* הלקסיקון החדש של רוואי. עורך ראשי. אישטוואן טארשוי קולגה. סקסארד, 1996.
* לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי
* ארכונטולוגיה: שאנדור שבש.

הערות שוליים
------------

1. ↑  Születése bejegyezve Szeghalom állami akv. 332/1902. folyószám alatt.
2. ↑  A Belügyminisztérium 1899. évi 28484. sz. rendelete. MNL-OL 30804. mikrofilm 685. kép 3. karton. Névváltoztatási kimutatások 1899. év 60. oldal 21. sor.(בהונגרית)
3. ↑  Sebes György. Névpont. Hozzáférés ideje: 2016. január 24.
4. ↑  HU BFL - VII.5.c - 5145 - 1935 (בהונגרית)
פירוש נוסף ערך זה עוסק בתופעה מטאורולוגית. אם התכוונתם למשמעות אחרת, ראו ציקלון (פירושונים).
"הוריקן דין" - סופה טרופית בדרגה 5, 20 באוגוסט 2007
**ציקלון** הוא המונח המטאורולוגי לציון אזור מעגלי מוגדר של תנועה סיבובית סגורה, הנעה באותו כיוון עם סיבוב כדור הארץ. הרוח הציקלונית סובבת סביב המרכז. הסיבוב הוא נגד כיוון השעון בחצי הכדור הצפוני, ועם כיוון השעון בחצי הכדור הדרומי.

מערכות הלחץ הנמוך הגדולות ביותר הן ציקלונים פולאריים או ציקלון אקסטרה-טרופי. ציקלונים אלו נמצאים בסקאלה הסינופטית. מרבית הציקלונים הגדולים סובבים סביב אזור לחץ נמוך. על פי "מרכז ההוריקנים הלאומי" (ה-NHC) ציקלונים חמי מרכז כמו סופות טרופיות וסובטרופיות שייכים גם הם לסקאלה הסינופטית.

סוג נפוץ של ציקלון הוא הציקלון הטרופי. הסופות מסוגו קרויות הוריקן, טייפון או סופה טרופית בהתאם למקום היווצרן ולעוצמתן. ציקלון טרופי באוקיינוס האטלנטי לרוב ייקרא הוריקן, באוקיינוס ההודי ובחלקים מהאטלנטי יקרא ציקלון, ובצפון מזרח הפסיפי, טייפון. באמריקה הצפונית גם הטורנדו קרוי לעיתים ציקלון, אך שימוש זה פחות מקובל.

ציקלונים נצפו גם בכוכבי לכת אחרים כגון מאדים ונפטון.

מבנה
----

ציקלון טרופי נוצר כאשר אנרגיה משתחררת על ידי התעבות של לחות באוויר עולה יוצר מערכת היזון חוזר מעל אזור חם באוקיינוס.
ישנן כמה תכונות מבניות המשותפות לכל הציקלונים. ציקלון הוא אזור לחץ נמוך.

מרכזו של הציקלון, הוא האזור בעל הלחץ הנמוך ביותר בסביבה. מרכז זה, שבציקלון מפותח נקרא "העין", היה המקור לשמה של תופעת הטבע משום דמיונה לקיקלופ.

ליד המרכז, גרדיאנט הכח כתוצאה מהפרשי הלחצים (בין המרכז לתחום שמחוץ לציקלון) צריך להיות פחות או יותר באיזון עם כח קוריוליס (אחרת יקרוס הציקלון לתוך עצמו).

עקב כח קוריוליס, כיוון הסיבוב יהיה נגד כיוון השעון בחצי הכדור הצפוני, ועם כיוון השעון בחצי הכדור הדרומי.
לפיכך בחצי הכדור הצפוני הרוחות המהירות ביותר ביחס לקרקע נוצרות בצד המזרחי של ציקלונים הנעים צפונה ובצד הצפוני של אלו הנעים מערבה; ולהפך בחצי הכדור הדרומי.

אנימציה המציגה סופה המתפתחת מעל ארצות הברית באוקטובר 2010  
מקור - NASA

בכוכבי לכת אחרים
----------------

ציקלונים אינם ייחודיים לכדור הארץ. ציקלונים כגון "נקודה כהה קטנה" (Small Dark Spot) נפוצים בענקי גזים כמו צדק, שבתאי, אורנוס ונפטון, ידועה גם בשם "עין המכשף" (Wizard's Eye), היא בגודל כשליש מ"נקודה כהה גדולה" (Great Dark Spot). השם "עין המכשף" ניתן לה עקב הדמיון לעין. תצורה זו נגרמת על ידי עננות לבנה באמצע "עין המכשף". מאדים גם הוא הציג ציקלונים. סופות גדולות כמו "הכתם האדום הגדול"
(Great Red Spot) (אורכה נע בין 24,000 ל-40,000 ק"מ), מיוחסות בטעות לציקלונים אך למעשה הם התופעה ההפוכה - אנטי ציקלון.

ראו גם
------

* אנטי ציקלון
* מטאורולוגיה - מונחים

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **סופות ציקלון** |
| ויקישיתוף תמונות ומדיה בוויקישיתוף: **ציקלון** |

* ציקלון, באתר אנציקלופדיה בריטניקה (באנגלית)
* ציקלונים, דף שער בספרייה הלאומית

הערות שוליים
------------

1. ↑  מכרז ההוריקנים הלאומי (האמריקאי)מילון מונחים של ה-NHC. (באנגלית)
2. ↑  "ציקלון אדיר ממדים נצפה ליד הקוטב הצפוני של מאדים, על ידי הָאבֶּל", אוניברסיטת קורנל, 1999
3. ↑  האטמוספירה בתנועה, אוניברסיטת אברדין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538313905171
* BnF: cb11937353k (data)
* LCCN: sh85035089
* NARA: 10637211
* NKC: ph119274

 |
**ליר** (באנגלית: **Leir**; נפטר בשנת 810 לפנה"ס לערך) היה מלך בריטניה על פי ספרו של ג'פרי ממונמות' "ההיסטוריה של מלכי בריטניה". אין תיעוד היסטורי למלכותו, והוא נחשב לאחד המלכים האגדיים של בריטניה. ויליאם שייקספיר התבסס על המסופר בספרו של ג'פרי בעת כתיבת מחזהו "המלך ליר".

על פי ג'פרי, ליר היה בנו של המלך בלאדאד, ומלך באנגליה בתקופת הברזל במשך 60 שנה (תקופת המלוכה הארוכה ביותר מבין המלכים המוזכרים בספרו של ג'פרי), והקים את העיר קאארליר (Kaerleir - מצודת ליר) הקרויה על שמו (כיום לסטר).

ג'פרי מספר כי לליר היו שלוש בנות: גונריל, רגן וקורדיליה, ולא היה לו בן יורש. בזיקנתו הציע ליר לחלק את הממלכה בין בנותיו ובעליהם. גונריל וריגן נישאו לדוכס אולבני ודוכס קורנוול, וקיבלו את חלקי הממלכה בהתאם להבטחת אביהם. קורדיליה סירבה להינשא רק כדי לקבל ירושה והעדיפה להינשא מאהבה ולכן לא קיבלה ירושה. ג'פרי מספר כי אגאניפוס, מלך הפרנקים התאהב בה וחיזר אחריה, אפילו שליר סירב לתת לה נדוניה. 
לאחר מספר שנים שני הדוכסים תפסו את השלטון בממלכה. ליר עבר להתגורר אצל מאדלאורוס, דוכס אולבני, שהעניק לו 140 אבירים להגן עליו, אולם גונריל הפחיתה את מספר האבירים ל-30. ליר נמלט לקורנוול, שם הפחיתה ריגן את מספר האבירים ל-5. מחשש לחייו ברח ליר לגאליה שם התגוררה קורדיליה. אדאניפוס וקורדיליה יצאו בראש צבא לבריטניה, הדיחו את הדוכסים והשיבו את ליר לכס המלוכה. ליר שלט שלוש שנים נוספות עד פטירתו.
לאחר פטירתו נקבר ליר במערה מתחת נהר סואר שבסמוך ללסטר. לאחר מותו, בשנת 810 לפנה"ס לערך, מלכה קורדיליה בתו.

קישורים חיצוניים
----------------

* גניאולוגיה של ליר(הקישור אינו פעיל)
* תיארוך מלכי בריטניה האגדיים

|  |  |  |
| --- | --- | --- |
| **הקודם**:**בלאדאד** | **המלכים האגדיים של בריטניה** | **הבא**:**קורדיליה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007329053005171
* LCCN: n2014021577
* VIAF: 308229437
* WorldCat: lccn-n2014021577

 |
|
|  |
| **ציקלוהקסאן** |
| מודל תלת-ממדי של מולקולות ציקלוהקסאןמודל תלת-ממדי של מולקולות ציקלוהקסאן
איור קווי של מולקולות ציקלוהקסאןאיור קווי של מולקולות ציקלוהקסאן |
| **כללי** |
| נוסחה כימית | C6H12 |
| מסה מולרית | 84.16 g/mol |
| מספר CAS | 110-82-7 |
| מראה | נוזל שקוף |
| **תכונות** |
| צפיפות | 0.779 גרם/מ"ל |
| מסיסות במים | מסיס בקושי |
| מסיסות באתנול | מסיס |
| נקודת התכה | 6.55 מעלות צלזיוס |
| נקודת רתיחה | 80.74 |
| נקודת הבזק | 20°C- |
| נקודת התלקחות | 245°C |
| מקדם שבירה | 1.4266 |
| **תרמודינמיקה** |
| אנתלפיית התהוות סטנדרטית | 156- kJ/mol |
| אנתלפיית שרפה סטנדרטית | 3920- kJ/mol |
| אנטרופיה מולרית סטנדרטית | ? J/K x mol |
| **סכנות** |
| סיווג EU | דליק (**F**), מזיק (**Xn**), מסוכן לסביבה (**N**) |

**ציקלוהקסאן** (באנגלית: **Cyclohexane**) הוא תרכובת אורגנית פחמימנית שנוסחתה הכימית C6H12.

ציקלוהקסאן משמש כממס לא-פולרי בתעשייה הכימית וגם כחומר גלם לייצור כימי של חומצה אדיפית וקרבולקטם, שני חומרים בעל שימוש ליצירת ניילון.

איזומרים קונפורמציונים
----------------------

הקונפורמרים של ציקלוהקסאן נלמדו באופן אינטנסיבי בשנים האחרונות.

בניגוד למולקולות טבעתיות בעלות מספר נמוך יותר של פחמנים, בציקלוהקסאן כמעט לא קיים מתח טבעתי (חוסר יציבות הנובע מהפער בין זווית הקשירה הטבעית בין האטומים, לבין זווית הקשירה שמתחייבת מהצורה הגאומטרית של המולקולה הטבעתית), כיוון שזווית הקשירה האופיינית להכלאת sp3 קרובה מאוד לזווית הקשר הטבעית במשושה. על מנת לצמצם את מספרן של אינטראקציות הדחייה בין המתמירים (האטומים הקשורים לכל פחמן בטבעת) בעמדות סמוכות, המולקולה מצויה בדרך-כלל ב"קונפורמציית כיסא", בה פחמן אחד מצוי מתחת למישור הטבעת, ואילו הפחמן שמולו נמצא מעל מישור הטבעת. בקונפרמציית הכיסא, על כל אחד מאטומי הפחמן בטבעת מתמיר אחד בעמדה אקווטורילית (משוונית), ומתמיר שני בעמדה אקסיאלית (צירית). כל שני מתמירים אקווטרלים סמוכים וכן כל שני מתמירים אקסיאלים סמוכים נמצאים בעמדת טראנס זה לזה (כלומר, הם מצויים משני הצדדים של מישור הטבעת), וכל מתמיר אקווטריולי נמצא בעמדת ציס למתמיר האקסיאלי הסמוך לו (כלומר, באותו צד של מישור הטבעת). עובדה זו, יחד עם העדר המתח הטבעתי, מסבירה את היציבות היחסית של ציקלוהקסאן לעומת מולקולות טבעתיות בעלות מספר פחמנים נמוך יותר. 

לכל ציקלוהקסאן שתי קונפורמציות כיסא אפשריות, המצויות בשיווי משקל זו עם זה. כאשר קונפורמציית כיסא אחת הופכת לשנייה, כל המתמירים האקסיאלים נעשים אקווטורילים, וכל המתמירים האקווטורילים נעשים אקסיאלים - אך יחסי הציס והטראנס אינם משתנים, כיוון שהם תלויים באיזומריה המרחבית ולא בקונפורמציה. למולקולה קיימות גם קונפרמציות נוספות, פחות יציבות, כגון קונפרמציית חצי כיסא, סירה וסירה מעוותת - הנקראות כך בגלל צורתן. 

מבנה כיסא של ציקלוהקסאן. באדום מסומנים המתמירים האקסיאלים, ובכחול המתמירים האקווטורילים

קישורים חיצוניים
----------------

ויקישיתוף מדיה וקבצים בנושא **ציקלוהקסאן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538314605171
* GND: 4148544-0
* LCCN: sh85035082
* NDL: 00576637

 |
**יוסף ישועה** (1935–2000), היה שבע פעמים אלוף ישראל בטניס שולחן (1958, 1960, 1961, 1963, 1964, 1965‏ ו-1967), אלוף המכביה (1969) מאמן נבחרת ישראל ומזכיר איגוד טניס השולחן בישראל.

ביוגרפיה
--------

ישועה גדל בתל אביב. הוא שיחק כדורגל בגימנסיה העברית "הרצליה" בתל אביב ולאחר פציעה בשתי רגליו החל לשחק טניס שולחן במועדון מכבי הצפון תל אביב.

בשנת 1958 זכה ישועה לראשונה באליפות ישראל בטניס שולחן. לאחר מכן הוא נסע לשנה ללמוד בווינה. בשנים 1960 ו-1961 זכה שוב בתואר אליפות ישראל בטניס שולחן.

### אלוף המכביה

בתחרויות טניס השולחן של המכביה השמינית שנערכו בשנת 1969 זכה ישועה בשתי מדליות זהב, לאחר ניצחון במשחק הגמר 2-3 על ג'ף אינגבר מבריטניה אלוף המכביות החמישית והשישית ובטורניר זוגות ביחד עם יוסף שיפמן לאחר ניצחון במשחק הגמר על ברנרד בוקרט מארצות הברית וטום פולצק מאוסטרליה 0-2.

חייו האישיים
------------

ישועה היה נשוי לקלודין, שחקנית נבחרת ישראל בטניס שולחן ואב ולבת. עבד כרוקח והתנשא לגובה של 1.91 מטר. נוסף לכך, אימן טניס שולחן בקבוצת מכבי הצפון תל אביב ואת נבחרת ישראל ושימש כמזכיר איגוד טניס השולחן בישראל.

הנצחה
-----

גביע המדינה לגברים על שם יוסף ישועה.

קישורים חיצוניים
----------------

* א. דורון, צלב הקרס על הדלת דירבן לניצחון, מעריב, 16 ביולי 1961
* 17 ספורטאים זכו בעיטור המכביה ה-10, דבר, 21 ביולי 1977
* יוסף ישועה(הקישור אינו פעיל), באתר איגוד טניס שולחן בישראל

הערות שוליים
------------

1. ↑  ישועה נשאר אלוף בטניס שולחן, מעריב, 8 באוגוסט 1965
2. ↑  אלכס דורון, "אני מוכן למסור את הכתר למי שיוכיח שהוא טוב ממני", מעריב, 13 באוגוסט 1965
3. ↑  א. טבק, ישועה: כשהסתכל אינגבר על לוח התוצאות ידעתי שניצחתי, מעריב, 4 באוגוסט 1969
4. ↑  א. טבק, ישועה זכה במדליות זהב בטניס שולחן, דבר, 3 באוגוסט 1969
**ציקלה** (שם מדעי: ***Cichla***) הוא סוג של דגי גרם ממשפחת האמנוניים שהם דגים גדולים יחסית למשפחתם וכוללים את המינים הגדולים ביותר (לצד המין אמנון קיסרי מימת טנגניקה). דגים אלה חיים באמריקה הדרומית בנהרות, ביצות ואגמים בברזיל, ונצואלה וגיאנה.

דגי סוג זה יכולים להגיע לאורך של 1 מטר ולמשקל 13 ק"ג אצל המין אמנון טווסי מנומר. הם בעלי צבעים ראוותנים של ירוק בהיר-צהוב עם צידיים בעלי פסים אופקיים כהים. ראשם גדול ועבה ומזכיר ראש של דגי בס בעלי שפתיים משורבבות ומצח רחב. דגים אלה יטרפו דגים קטנים מהם ומגוונים גם ברכיכות וחרקים. חלקם מהווים דגי מאכל או דגי ספורט לתושבי האמזונאס, האורינוקו ויובלים קטנים לאורך תפוצתם, לעיתים גם במים כהים עמוסי טאנין. כמה מהמינים הופצו הרחק מחיותם הטבעית שם הם פוגעים במינים הטבעיים.

מינים
-----

* Cichla intermedia
* Cichla jariina
* Cichla kelberi
* Cichla melaniae
* Cichla mirianae
* אמנון בס טווסי (Cichla monoculus)
* Cichla nigromaculata
* אמנון בס פרפרי (Cichla ocellaris)
* Cichla orinocensis
* Cichla pinima
* Cichla piquiti
* Cichla pleiozona
* אמנון טווסי מנומר (Cichla temensis)
* Cichla thyrorus
* Cichla vazzoleri

קישורים חיצוניים
----------------

ויקישיתוף מדיה וקבצים בנושא **ציקלה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286588905171

 |
**שאפברג** (**Schafberg**) הוא הר ברכס האלפים הברניים המתנשא לגובה של 2,239 מטר מעל פני הים, וממוקם בגבול הקנטונים ברן ופריבורג.

משמעות השם שאפברג בגרמנית הוא הר הכבשים.

גאוגרפיה
--------

שאפברג הוא ההר החמישי מדרום לעיר תון, והראשון מצפון למעבר יאון (Jaun Pass), ברכס הקיצוני בצפון האלפים הברניים באזור המכונה גם טרום האלפים (Pre-Alps). הרכס מתחיל ליד העיר תון בהר גאנטריש (2,175), וממשיך לאורך עמק זימן דרך ההרים מרה (2,087), שאפארניש (2,107) וקייזראג (2,185), עד להר שאפברג ליד אגם גרוייר (Lake of Gruyère) בשפלה השווייצרית, שם חוצה את הרכס מעבר יאון (המחבר את אזור גרוייר (district of Gruyère) שבשפלה השווייצרית עם עמק זימן (Simmental)), ומצידו הדרומי של המעבר ממשיך הרכס בהרים רודיגנשפיץ (2,124), דאן דה רות (2,236), דאן דה סאוויני (2,252), וניל נואר (2,389), ווניל קארה (2,197), ומסתיים בהרים רושה דה נה (2,042) ודאן דה ז'אמאן (1,879) שעל גדות אגם ז'נבה.

בצידו הצפוני ממוקם הר קייזראג מצדו המזרחי עמק זימן ובצדו המערבי מתמזג ההר אל תוך השפלה השווייצרית.

קישורים חיצוניים
----------------

ויקישיתוף מדיה וקבצים בנושא **שאפברג** בוויקישיתוף
* שאפברג באתר Hikr
שטר של 2,000 לירות איטלקיות ועליו דיוקן של גוליילמו מרקוני
**לירה איטלקית** או **לירטה** (באיטלקית: **Lira**) הייתה המטבע ששימש כהילך חוקי באיטליה בין השנים 1861 ועד 2002, עת החליף אותו האירו. גם בתקופת נפוליאון הייתה הלירה בשימוש בממלכת איטליה, בין השנים 1807 ל-1814. הלירה האיטלקית הייתה מחולקת ל-100 צ'נטזימי (Centesimi ברבים או Centesimo ביחיד), שפירושו באיטלקית "מאית". בעשורים האחרונים למחזור של הלירה האיטלקית, לא היה שימוש בחלק זה של המטבע, מאחר שערכה של הלירה היה נמוך מאוד. לשם השוואה, ב-1999 נקבע שער החליפין של האירו על 1936.27 לירות איטלקיות לאירו אחד.

מקור השם לירה, בדומה ללירה שטרלינג ולשקל, הוא במידת משקל (ליברה. בלטינית: Libra).

המונח "לירטה", שהיה שגור בשפה העברית ככינוי ללירה האיטלקית, מעולם לא היה בשימוש נרחב באיטליה עצמה ומקורו בסיומת הקטנה של שם המטבע ככינוי חיבה. גם בטורקית נהג השימוש במונח "Liret", להבדיל מ-"Lira" טורקית או אחרת.

בשנותיה של איטליה כרפובליקה (מ-1946 ועד החלת האירו כהילך חוקי במדינה) ניתן היה למצוא מטבעות בערכים של 1, 2, 5, 10, 20, 50, 100, 200, 500 ו-1,000 לירות, ושטרות בערכים של 1000, 2000, 5000, 10,000, 50,000, 100,000 ואף חצי מיליון לירות. מוקדם יותר, כאשר ערכה של הלירה היה גבוה יחסית, הופיעו שטרות בערכים נמוכים יותר ומטבעות קטנים של 1, 2, 5, 10, ו-50 צ'נטזימי.

הלירה האיטלקית הייתה הילך חוקי גם בקריית הוותיקן וגם בסן מרינו. לכל אחת משתי המדינות הייתה מערכת מוניטרית משלה, אולם השימוש ב"לירה ותיקנית" וב"לירה סן - מרינזית" בוותיקן ובסן מרינו, בהתאמה, היה שקול לחלוטין לשימוש בלירה האיטלקית. ערכם של המטבעות הללו היה שווה בדיוק לערכה של הלירה האיטלקית, וניתן היה להשתמש בלירה איטלקית לצד המטבעות המקומיים, ולהפך.

קישורים חיצוניים
----------------

ויקישיתוף מדיה וקבצים בנושא **לירה איטלקית** בוויקישיתוף
* הלירה האיטלקית - 3000 שנה של היסטוריה
* הלירה האיטלקית באתר ה-BBC

| מטבעות שקדמו לאירו ומטבעות נוספים של מדינות האיחוד האירופי |
| --- |
| מטבעות לאומיים של מדינות האיחוד שהוחלפו | שילינג אוסטרי • לירה איטלקית • פונט אירי • פרנק בלגי • מארק גרמני • גילדן הולנדי • גילדן דרום גרמני • דרכמה יוונית • פרנק לוקסמבורגי • לטס לטבי • ליטאס ליטאי • לירה מלטזית • טולר סלובני • קורונה סלובקית • פזטה ספרדית • אשקודו פורטוגלי • מרק פיני • פרנק צרפתי • לירה קפריסאית • קונה קרואטית • קרון אסטוני | EU Flag |
| מטבעות אחרים שהוחלפו | יחידת מטבע אירופית (אקו) • פרנק מונוגסקי • לירה סן מרינזית • לירת הוותיקן |
| מטבעות ב-ERM II | כתר דני |
| מטבעות אחרים שלא הוחלפו | ליש"ט בריטית • קורונה צ'כית • פורינט הונגרי • זלוטי פולני • קרונה שוודית • לב בולגרי • לאו רומני |

|  |  |
| --- | --- |
| בקרת זהויות עריכת הנתון בוויקינתונים | 
* GND: 7840894-5

 |
בכימיה אורגנית **צילואלקאן** (cycloalkanes ) הוא תרכובת אליציקלית רווייה (כל קשרי הפחמן-פחמן הם קשרים יחידים) במבנה המכיל טבעת אחת. המולקולה יכולה לכלול גם שרשראות צדדיות. הנוסחה הכללית לציקלואלקאנים היא cnH2n כלומר ציקלואלקאן הוא איזומר של אלקן בעל אותו מספר פחמנים וקשר כפול אחד. יש המרחיבים את ההגדרה גם לתרכובות המכילות יותר מטבעת אחת ואז הנוסחה הכללית CnH2(n+1-r) כאשר n הוא מספר אטומי הפחמן ו r מספר הטבעות. שם התרכובת מתקבל מהוספת התחילית ציקלו (cyclo) לפני שם הפחמימן: ציקלופרופאן (3 אטומי פחמן בטבעת), ציקלובוטאן וכו'.

#### תכונות

ציקלואלקאנים דומים לאלקאנים הקוויים בתכונותיהם הפיזיקליות. טמפרטורות ההתכה, הרתיחה גבוהות יותר והצפיפות גדולה יותר אצל ציקלואלקאן מאשר באלקאן בעל אותו מספר פחמנים בשל שטח המגע הגדול בין המולקולות הגורם למשיכת ואן דר ואלס חזקה יותר. כך למשל בהשוואה בין ציקלוהקסאן להקסאן:

|  | הקסאן | ציקלוהקסאן |
| --- | --- | --- |
| טמפרטורת היתוך | 95°- | 6.5° |
| טמפרטורת רתיחה | 69° | 80.7° |
| צפיפות | 0.66 גרם לסמ"ק | 0.77 גרם לסמ"ק |

#### אנרגיית המתח strain energy

אטומי הפחמן בציקלואלקאן בהיברידיזציה sp3 ולכן זווית הקשר אמורה להיות 109° כבטטראדר. בטבעות של 3, 4 או 5 פחמנים הזווית חייבת להיות קטנה יותר (למשל 60° בציקלופרופאן בו נמצאים הפחמנים בקודקודי משולש שווה-צלעות). הסטייה הזו מזווית הקשר הטטראדרית גורמת לעלייה באנרגיה הפוטנציאלית וירידה ביציבות. המצאות אטומי המימן על פחמנים סמוכים בקונפורמציה סכוכה (eclipsed conformation) כלומר זה מול זה ("מסתירים" זה את זה בהיטל ניומן) גורמת אף היא לעלייה באנרגיה הפוטנציאלית. אנרגיית המתח (strain energy) הקרויה גם "מתח הטבעת" (ring strain) מחושבת מההפרש בין אנתלפיית ההתהוות של המולקולה לבין הערך המחושב מחוזק הקשרים. אנרגיית המתח הזו גבוהה ביותר בציקלופרופאן (הזווית הרחוקה ביותר מהזווית הטטראדרלית) ויורדת ל 0 בציקלוהקסאן בו בקונפורמציית "כיסא" המימנים אינם בקונפורמציית אקליפס והזווית בין קודקודי המשושה שווה לזווית הטטראדרית. בטבעות בעלות מספר פחמנים גדול יותר שוב נוצרת אנרגיית מתח בשל האילוץ לקונפורמציית אקליפס.

אנרגיית מתח הטבעת כפונקציה של מספר הפחמנים | מספר פחמנים
בטבעת | שם | אנרגיית המתח של המולקולה (קילוג'אול למול) | אנרגיית המתח לקבוצת CH2 (קילוג'אול למול) |
| --- | --- | --- | --- |
| 3 | ציקלופרופאן | 115.5 | 38.5 |
| 4 | ציקלובוטאן | 110.5 | 27.6 |
| 5 | ציקלופנטאן | 27.2 | 5.4 |
| 6 | ציקלוהקסאן | 0 | 0 |
| 7 | ציקלוהפטאן | 26.3 | 3.8 |
| 8 | ציקלואוקטאן | 40.2 | 5.0 |
| 10 | ציקלודקאן | 54.4 | 5.4 |
| 12 | ציקלודודקאן | 20.1 | 1.7 |
| 16 | ציקלוהקסהדקאן | 6.7 | 0.4 |

קישורים חיצוניים
----------------

ויקישיתוף מדיה וקבצים בנושא **ציקלואלקאן** בוויקישיתוף

הערות שוליים
------------

1. ↑  Ring Strain in Cycloalkanes, Department of Chemistry , Yale university

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538313705171
* BnF: cb121074472 (data)
* GND: 4148484-8
* LCCN: sh85035091

 |
**הדורה** (ביפנית: **ヘドラ**, באנגלית: **Hedorah**) הוא דמות בדיונית של מפלצת-ענק המופיעה בסדרת סרטי גודזילה של חברת סרטי טוהו. הדמות הופיעה לראשונה במהלך 24 ליולי, 1971, בסרט **גודזילה נגד הדורה**, מבית היוצר של טוהו, ונוצרה על ידי יושימיצו באנו.

עיצוב
-----

מראהו של הדורה כשל נוזל שחור-ירוק עם עיניים גדולות וכתומות. הוא מסוגל לעוף, אף על פי שאין לו כנפיים, בדומה לגייגן.

כוחות ויכולות
-------------

הדורה מסוגל לבלוע ערמות של פסולת. בנוסף, הדורה גם מסוגל לזהם סביבות, להמיס בשר וגם לפרוק כמות עצומה של קרינה רדיואקטיבית.

סרטים בהם הופיע
---------------

### גודזילה נגד הדורה

צורת-חיים חוצנית מיקרוסקופית שמזינה את עצמה מהפסולת של כדור הארץ וגדלה למפלצת-ענק ימית רעילה, המפריחה חומצה. אחרי שהיא טורפת מכלית דלק ותוקפת את ד"ר טורו יאנו ובנו הצעיר קן יאנו, המפלצת מתגלה כ״הדורה״. לקן יש חזיונות על גודזילה שנלחם למען האנושות נגד הדורה.

הדורה משנה צורה לצורה אמפיבית, המאפשרת לו לנוע אל הקרקע כדי לאכול פסולת נוספת. הדורה מתמודד נגד גודזילה, הדורה מנוטרל בקלות על ידי גודזילה ונסוג אל הים. עם זאת במהלך הקרב, כמה חתיכות של הגוף של הדורה מוטלות בקרבת המקום, אשר זוחלים בחזרה אל הים כדי לגדול מחדש ולאפשר ליצור גרסה יותר חזקה של הדורה. הוא חוזר זמן קצר לאחר מכן, וכעת הוא מסוגל לעבור דרך כל דבר בדומה לנוזל, דבר שמעיד על כך שהדורה מתחיל להתפתח קדימה אבולוציונית.

אלפי אנשים מתים מהזיהום של הדורה, ואפילו גודזילה מוצף בפליטות הרעילות של הדורה. מסיבה נערכת על הר פוג׳י כדי לחגוג יום אחד אחרון של החיים לפני שהמין האנושי מושמד על ידי הדורה. אך קן יאנו, יוקיו קוצ'י, מיקי פוג'יאמה, ומפלגתם של האחרים מבינים שגודזילה והדורה הגיעו להר פוג'י כדי להילחם אחד נגד השני בפעם האחרונה.

ד"ר טורו יאנו ואשתו טושי יאנו החליטו כי ייבוש הגוף של הדורה עשוי להרוג אותו, אף על פי שהוא מוגדר כ״בלתי-מנוצח״. יחידת ה-JSDF בונה במהירות שתי אלקטרודות ענקיות למטרה זו, אך כוחן מנותק על ידי הקרב האלים של גודזילה והדורה. גודזילה מטעין את האלקטרודות עם קרני החום האטומיות שלו, והן מייבשות לחלוטין את הגוף החיצוני של הדורה. הדורה משיל את הגוף החיצוני שלו ומנסה להימלט, אבל גודזילה דוחף את עצמו עם הקרן האטומית כדי לרדוף אחריו. גודזילה גורר את הדורה בחזרה אל האלקטרודות וממשיך להתייבש עד שהדורה מת. גודזילה קורע את גופו המיובש של הדורה ומייבש את החלקים, עד ששום דבר לא נשאר חוץ אבק.

גודזילה חוזר אל הים, אך לא לפני שהוא נועץ מבט מאיים על האנשים שנותרו בחיים, שהזיהום שלהם הוליד את הדורה. קן יאנו נפרד לשלום מגודזילה.

### גודזילה: המלחמות הסופיות

הדורה מנסה להשמיד את העולם משום שנשלט על ידי האקסיליאנים, אך מושמד בעצמו על ידי גודזילה ואבירה במפרץ טוקיו.
**אוסטרינה** (בבלארוסית: **Астрына**, ברוסית: **Острино**, בפולנית: **Ostryna**, ביידיש: **אוסטרין**) היא עיירה במחוז גרודנו בבלארוס, לגדות הנהר אסטרינטסי (Astryntsy), בצומת הדרכים בין גרודנו, לידא והציר מסטי-שצ'וצ'ין-ראדין-וילנה.

תולדות היישוב
-------------

אוסטרינה מוזכרת לראשונה בתיעוד משנת 1487. בחפירות ארכאולוגיות באזור התגלו שרידי יישוב סלאבי מהמאה ה-10 ולידו אתרי קבורה בני הזמן ההוא. במאה ה-16 העניק זיגמונד הראשון, מלך פולין, זכות התיישבות לאצילים בעיירה ואלו התחייבו להיות כוח מגן באזור הספר המזרחי.

במאה ה-17 התקיימו ירידי מסחר שבועיים באוסטרינה ובמקום נבנתה כנסייה. עם חלוקת פולין השנייה, ב-1793, נכללה אוסטרינה בשטח רוסיה. ב-1866 היו בה כ-1,200 תושבים, כמחציתם יהודים, כשליש מהם יוונים-אורתודוקסים וכמה עשרות טטרים-מוסלמים וקתולים. בסוף המאה ה-19 היו באוסטרינה כ-2,000 תושבים.

בשנת 1921, לאחר המלחמה הפולנית-סובייטית, נכללה אוסטרינה בשטח פולין.

בשנת 1991, עם התפרקות ברית המועצות, נכללה אוסטרינה בשטחה של בלארוס.

יהודי אוסטרינה
--------------

בין מלחמות העולם חיו באוסטרינה יותר מ-1,000 יהודים – כשני שלישים מתושביה. באוסטרינה פעלו מפלגות ותנועות נוער יהודיות וכן מוסדות חינוך ותרבות יהודיים. בספטמבר 1939 תפסו הסובייטים את השלטון באוסטרינה. ב-25 ביוני 1941 כבשו אותה הגרמנים. באוקטובר 1941 הוקם באוסטרינה גטו.
כ-120 יהודים נמלטו מגטו אוסטרינה וחלקם הצטרפו ליחידת פרטיזנים ביערות באזור אשמיאני.
בנובמבר 1942 גורשו רוב תושבי הגטו למחנה ההשמדה טרבלינקה.

לקריאה נוספת
------------

* רחל גרוסבאום-פסטרנק, "אוסטרינה", בתוך: שמואל ספקטור וברכה פרוינדליך (עורכים), **פנקס הקהילות: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 100–102.

קישורים חיצוניים
----------------

ויקישיתוף מדיה וקבצים בנושא **אוסטרינה** בוויקישיתוף
* אוסטרינה (Ostryna), ב"אנציקלופדיה של הגטאות", באתר "יד ושם"
* ספר יזכור לקהילת אוסטרינה, בספריית העיר ניו יורק
* "אוסטרינה", באתר השטעטל הווירטואלי
* סיארהיי פיבברצ'יק (בלא'), מרטין דין (אנ') ולאורה קרגו, אוסטרינה, **אנציקלופדיה של המחנות והגטאות** (כרך II, חלק A, עמ' 931–933), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
**Jurassic Park: Operation Genesis** הוא משחק וידאו מסדרת סרטי פארק היורה אשר יצא בחודש מרץ 2003. משחק זה הוא משחק סימולציות ניהול ובנייה, בו שחקן בודד מפתח ובונה פארק שעשועים על אי בקוסטה ריקה.

המשחק מיועד לשימוש בשלוש פלטפורמות: Windows ,פלייסטיישן 2 ו-Xbox (האחרון יצא מעט לאחר קודמיו).

תוכן
----

משחק זה מזכיר מעט את אירועי הסרט הראשון, בו ג'ון האמונד מנסה לבנות פארק על האי "איסלא נובלר" ולהפוך את האי לרמת "5 כוכבים". השחקן צריך לשלוח צוותי חפירה לחפש ממצאי ענברי יתושים או מאובנים של דינוזאורים ולהקים אותם לחיים. הוא יכול לייצר מעל 65 זנים נכחדים שונים הנחלקים ל-4: טורפים גדולים כמו הטירנוזאורוס והספינוזאורוס שצריכים שמירה מאובטחת, טורפים קטנים יותר, צמחוניים בינוניים וצמחוניים גדולים מאוד כמו טריצרטופס וברכיוזאורוס. לאחר שהדינוזאורים קיימים הוא צריך לספק להם אוכל ושתייה ולספק לטורפים חיות כמו כבשים ועזים. דינוזאורים שטורפים דינוזאורים אחרים יכולים לספק לשחקן עוד חומר ליצירת הDNA להחזרתם לחיים.

באי ישנם אזורים רבים בהם אפשר לחפור וחלקם מלאים בנוסף למאובנים בכסף, זהב ואבנים. חלק מצוותי החפירה יכולים להיקנות במהלך המשחק. בהמשך מגיעים מבקרים והשחקן מרוויח כסף בהתאם לפופולריות של הפארק. לשם כך המבקרים צריכים להיות מרוצים ולצפות בדינוזאורים. ישנם חנויות שהשחקן יכול לבנות במשך המשחק וכן תרופות למחלות שצריך להשקיע מחקר כדי להגיע אליהם.

בנוסף על הרווחת כסף השחקן צריך למלא 10 משימות שונות ומשתנות בפארק.

קישורים חיצוניים
----------------

* אתר האינטרנט הרשמי של Jurassic Park: Operation Genesis

| פארק היורה מאת מייקל קרייטון |
| --- |
| ספרים | פארק היורה (1990) • העולם האבוד (1995) |  |
| סרטים | 

|  |  |
| --- | --- |
| סרטי פארק היורה | פארק היורה‏ (1993) • פארק היורה: העולם האבוד (1997) • פארק היורה 3 (2001) |
| סרטי עולם היורה | עולם היורה (2015) • עולם היורה: נפילת הממלכה (2018) • עולם היורה: עולם חדש (2022) |

 |
| סדרות-בת | הקרב בביג רוק (2019) • עולם היורה: מחנה הקרטיקון (2020-2022) • פרולוג עולם היורה: עולם חדש (2021) |
| משחקי מחשב | פארק היורה 3: בניית פארק (2001) • Jurassic Park: Operation Genesis‏ (2003) • פארק היורה: המשחק (2012) • Jurassic Park Builder‏ (2012) • ‏Jurassic World Evolution‏ (2018) • Jurassic World Evolution 2 (2021) |
| ראו גם | פארק היורה - דמויות (איאן מלקולם • אלן גרנט • אלי סאטלר • הנרי וו • אוון גריידי • קלייר דירינג) • פארק היורה - יצורים פרהיסטוריים |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16920527c (data)

 |
**רובה רוֹס** (מאנגלית: **Ross rifle**), שנקרא בישראל בראשית שנות המדינה **רובה קנדי**, הוא רובה בעל מנגנון בריח בקליבר 0.303 אינץ', בדומה ללי אנפילד הבריטי, הדומה לו במאפייניו. הרובה יוצר בקנדה מ-1903 ועד אמצע מלחמת העולם הראשונה ושימש כרובה התקני של חייל החי"ר הקנדי במלחמת העולם הראשונה, עד שהוחלף בשל תקלות וקושי תפעולי בקרב. הוא פעל היטב כרובה צלפים אך בתנאי מלחמת החפירות נתגלו בו בעיות טכניות רבות שחייבו את החלפתו.

רובה רוס

היסטוריה
--------

בעת מלחמת הבורים סירבה בריטניה לתת לקנדה רישיון ייצור לרובי לי אנפילד על אדמת קנדה. לפיכך הציע הרוזן והממציא הסקוטי צ'ארלס רוס רובה דומה, פרי המצאתו. הרובה, שהיה דומה ללי אנפילד, נבדל ממנו בכך שהיה קל ממנו בכ-400 גרם והחזרת הבריח לאחר ירי לא חייבה רבע סיבוב, מה שאיפשר קצב אש גבוה יותר, טווח הנשק היה גדול יותר מזה של הלי אנפילד וכוח העצירה שלו גבוה יותר. גם הפירוק וההרכבה שלו היו מהירים ופשוטים יותר. הייצור החל ב-1903 ו-1,000 הרובים הראשונים נמסרו למשטרה הרכובה המלכותית של קנדה. ברובה נמצאו ליקויים רבים וב-1905 נוצר מודל 2 (Mark II), פיתוח הרובה נמשך ושוכלל במהלך השנים. עם זאת, הרובה לא נוסה באופן אינטנסיבי בתנאי קרב.

בשנת 1915 צוידו כל חיילי חיל המשלוח הקנדי למלחמת העולם הראשונה ברובי רוס מודל 10 (Mark III). במהלך הקרבות ובפרט בקרב איפר השני התגלה חוסר התאמתו של הנשק לתנאי המלחמה. כמויות הליכלוך בשוחות גרמו למעצורים בנשק. החזרת הבריח למקומו לאחר פירוק לצורך ניקוי שגרתי לא חייבה נעילה וכך קרה לא פעם שהבריח החוזר פגע בעוצמה רבה בחייל, דבר שגרם פגיעות רבות ואף מקרי מוות. גם כידון הרובה לא חוזק היטב ונטה ליפול במהלך ירי. חיילים בעלי תושייה לקחו את רובי הלי אנפילד של עמיתיהם הבריטים ההרוגים.

עם זאת, שר ההגנה הקנדי, סם יוז (Sam Hughes), התעקש שעל החיילים להשתמש בנשק הקנדי. בקרב על הסום פקד מפקד החזית, דאגלס הייג שכל רובי הרוס של הלוחמים יוחלפו בלי אנפילד. שר ההגנה סירב להודות שקיימים פגמים ברובה רוס ולא סייעו השתדלויותיהם של מפקדי הכוחות הקנדיים ובכירים שונים, עד שראש הממשלה רוברט בורדן נאלץ למנות שר ייעודי לכוחות מעבר לים, כדי לעקוף את יוז ולאפשר את אספקת הרובים. 

רובה רוס המשיך לשמש באמונים. רובי רוס נשלחו גם למחנות אימונים בארצות הברית כדי לשחרר רובי ספרינגפילד לטובת הלוחמים הקנדיים.

במלחמת העולם השנייה שימשו רובי רוס כוחות עורפיים קנדיים, כחיל המשמר ומשמר החופים. כמו כן שימשו מתנדבים מבוגרים שסיירו בערי בריטניה במהלך המלחמה (במתכונת של משמר אזרחי) ואף כוחות של ברית המועצות. בעת מלחמת העצמאות נרכשו רובי רוס על ידי ההגנה ונקראו "רובים קנדיים".

נתונים
------

קליבר - 7.7 מילימטר ( 0.303 בריטי)  

מנגנון - בריחי, ירי בודדת בלבד  

אורך - 1.32 מטר  

משקל - 3.9 ק"ג  

אורך קנה - 71.1 סנטימטר  

מחסנית - חיצונית, 5 כדורים

לקריאה נוספת
------------

* Phillips, Roger F. François J. Dupuis and John A. Chadwick, **The Ross Rifle Story** מסת"ב 0973241608
* Phillips, R. Knap, J. Jerome, **Sir Charles Ross And His Rifle** מסת"ב 0919316115

קישורים חיצוניים
----------------

ויקישיתוף מדיה וקבצים בנושא **רובה רוס** בוויקישיתוף
* רובה רוס באנציקלופדייה מלחמת העולם הראשונה (באנגלית)

הערות שוליים
------------

1. ↑  Dickson, Paul (2007), **The End of the Beginning: The Canadian Corps in 1917**, in Hayes, Geoffrey; Iarocci, Andrew; Bechthold, Mike, Vimy Ridge: A Canadian Reassessment, Waterloo: Wilfrid Laurier University Press, pp. 31–49, מסת"ב 0889205086
**אוסטרלונטור** (שם מדעי: *Australovenator*; משמעות שמו "צייד דרומי") הוא סוג של דינוזאור מסדרת בעלי אגן דמוי לטאה שהיה קרובו הרחוק של האלוזאורוס.

מאפיינים
--------

מאובני דינוזאור זה נתגלו בכמה אתרים ארכאולוגים באוסטרליה מתקופת הקרטיקון, לפני 95 מיליון שנה, והוא מהגדולים שבדינוזאורים השלמים שנמצאו בה. ייתכן שהיגר בקיץ לאנטארקטיקה, שבאותה תקופה הייתה מחוברת לאוסטרליה.

האוסטרלונטור היה טורף גדול שהגיע לגובה שני מטרים, לאורך של שישה מטרים ולמשקל 500–1,000 קילוגרם. האוסטרלונטור היה בנוי לריצה במהירות גבוהה אחרי טרפו שכלל יצורים זריזים אחרים. בנוסף היו לו רגליים קדמיות חזקות בעזרתן היה יכול לאחוז בטרף. ייתכן שהיה מסוגל לקפוץ ולהכות בחזקה באמצעות טפריו.

האוסטרלונטור היה טורף-על בתקופתו וניזון מדינוזאורים דרומיים שונים כמו הזאורופוד דיאמנטינזאורוס (*Diamantinasaurus*), הלילינזאורה וכן מיצורים קטנים יותר.

בתרבות
------

דינוזאור זה הופיע במשחק המחשב Jurassic World Evolution 2.

קישורים חיצוניים
----------------

ויקישיתוף מדיה וקבצים בנושא **אוסטרלונטור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**Jurassic Park Builder** הוא משחק וידאו מסוג סימולציות ניהול ובנייה שיצא ב-23 ביולי 2012 בארצות הברית (וב-10 באוקטובר 2012 בבריטניה) בידי חברת "Ludia" ומבוסס על סרטי פארק היורה וניתן למשחק של שחקן יחיד באנדרואיד, בiOS ובפייסבוק.

המשחק מדמה מערכת של בניית פארק שעשועים עם יצורים נכחדים, כולל יצורים שלא נראו בסרטי הסדרה. ב-2015 סמוך לצאת הסרט עולם היורה החברה הוציאה גרסה מעודכנת למשחק בשם "עולם היורה: המשחק" (**Jurassic World: The Game**).

המשחק הצליח מאוד בבוע הראשון שהופץ וקיבל הורדות רבות לאנדרואיד ול-iOS וכן היה אחד מעשרת המשחקים המרוויחים ביותר שהורדו לאנדרואיד ול-iOS בשנת 2013.

המשחק
-----

המשחק הוא למעשה Freemium דו-ממדי ובתוכו אפשר לפתח יצורים תלת-ממדים. לשם כך השחקן צריך לנקות את הפארק ולחפש בין העצים והסלעים ענברים של יתושים לכודים ולהביא אותם למעבדה, שם ינסו לחלץ מהיתוש את ה-DNA וליצור ממנו דינוזאור או יצור אחר. יתושים מתגלים גם על הקרקע בעוד השחקן מנקה את הקרקע.

את המשימות של השחקן הוא מקבל מאת הדמויות שבשני הסרטים הראשונים: אלן גרנט, ג'ון האמונד, איאן מלקולם וקלי קורטיז וכן ד"ר הנרי וו המפעיל של המעבדה. היעדים הם בניית כבישים מעברים לכלובי הדינוזאורים והוספה של יצורים שונים לפארק. לאחר מכן השחקן יכול להוסיף גם מבנים חדשים, בתי מלון ומגוון אטרקציות למבקרים, לרבות כלי רכב שונים וכן שיבוט של זני דינוזאורים חדשים ומרשימים יותר. השחקן צריך לדאוג לגדרות ולמנוע בריחה של דינוזאורים. אם דינוזאור בורח השחקן צריך ללחוץ עליו ולעצור את התקדמותו. השחקן מרוויח כסף מהמבנים והדינוזאור ואפשר להרוויח יותר כסף בידי האכלת הדינוזאורים המשובטים, אף שהם יכולים להסתדר לבד.

בנוסף על הפארק הבסיסי שממוקם על האי "איסלא נובלר" ישנם עוד סוגי פארקים להרצה: פארק הממוקם בקרקעית הים ובו מיני חיות ימיות נכחדים ופארק הממוקם בפטגוניה המבוסס על חיות מעידן הקנוזואיקון וגם על כמה תנינים מהמזוזואיקון.

עולם היורה: המשחק
-----------------

גרסה נוספת של המשחק יצאה ב-29 באפריל 2015, חודשיים לפני יציאת הסרט הרביעי בסדרה - עולם היורה, אחרי שהוכרז עליו שנה לפני כן כחלק מקידום הסרט.

גם בגרסה זו השחקן מקים פארק על האי "איסלא נובלר" והוא בעל מבנים ודינוזאורים דומים לגרסה הראשית, אך הוא יכול להוסיף בה מגוון של מעל 50 זני דינוזאורים ויצורים חדשים שבגרסה זו יכולים גם להילחם ביניהם בתורות ולהשתכלל במשך השלבים. בנוסף מופיעות בו דמויות המופיעות בסרט לרבות אוון וקלייר.

קישורים חיצוניים
----------------

* הדף הראשי של המשחק (אורכב 16.03.2019 בארכיון Wayback Machine) (באנגלית)

| פארק היורה מאת מייקל קרייטון |
| --- |
| ספרים | פארק היורה (1990) • העולם האבוד (1995) |  |
| סרטים | 

|  |  |
| --- | --- |
| סרטי פארק היורה | פארק היורה‏ (1993) • פארק היורה: העולם האבוד (1997) • פארק היורה 3 (2001) |
| סרטי עולם היורה | עולם היורה (2015) • עולם היורה: נפילת הממלכה (2018) • עולם היורה: עולם חדש (2022) |

 |
| סדרות-בת | הקרב בביג רוק (2019) • עולם היורה: מחנה הקרטיקון (2020-2022) • פרולוג עולם היורה: עולם חדש (2021) |
| משחקי מחשב | פארק היורה 3: בניית פארק (2001) • Jurassic Park: Operation Genesis‏ (2003) • פארק היורה: המשחק (2012) • Jurassic Park Builder‏ (2012) • ‏Jurassic World Evolution‏ (2018) • Jurassic World Evolution 2 (2021) |
| ראו גם | פארק היורה - דמויות (איאן מלקולם • אלן גרנט • אלי סאטלר • הנרי וו • אוון גריידי • קלייר דירינג) • פארק היורה - יצורים פרהיסטוריים |
שגיאות פרמטריות בתבנית:מקורות   
פרמטרי חובה [ נושא ] חסרים 

צלף מתפעל רובה צלפים בריחי M40A3 הנמצא בשירות חיל הנחתים האמריקני. מנגנון הפעולה הבריחי מאפשר דיוק רב יותר. רובה צלפים M24 SWS המבוסס על רמינגטון מודל 700 בריחי הוא רובה אמין ומדויק מאוד (דיוק של חצי דקת קשת).
הבארט MRAD הוא רובה צלפים מודרני ועדיין נותר נאמן למכלול הבריחי המאפשר דיוק גבוה (0.5–0.35 דקת קשת)
**רובה בריחי** (באנגלית: **Bolt-action rifle**) הוא סוג של רובה שמנגנון הטעינה שלו ידני. כדי לרוקן את בית הבליעה על המפעיל למשוך בריח לאחור, וכדי לגרוף כדור ממחסנית הרובה לתוך בית הבליעה עליו לדחוף אותו קדימה. לפני הירי יש לנעול את הבריח למקומו מאחורי הכדור, כדי שיישאר שם ולא יזוז בעקבות רתע הירי.

מנגנון הפעולה הבריחי נמצא בשימוש גם באקדחים.

היסטוריה
--------

בגלגולם הראשון, הייתה טעינת הרובים מתבצעת דרך קצה הקנה ממנו נורים הקליעים. המפעיל היה צריך לדחוס אבק שרפה בכמות מדודה לתוך הקנה ולדחוס אותו בעזרת חוטר, ולאחר מכן לדחוף את הקליע לקנה עד לתחילתו. אולם מתחילת המאה ה-19, החלו לייצר רובים בריחיים ונעשה בהם שימוש כרובי שירות בצבאות רבים בשתי מלחמות העולם. כבר באמצע מלחמת העולם השנייה התחילו הנאצים להשתמש בנשק שאינו בריחי (StG44) וכעבור זמן הוחלפו הרובים הבריחיים לגמרי על ידי רובים חצי-אוטומטיים, בהם טעינת הכדור הבא לאחר הירי מתבצעת בצורה אוטומטית, ורובים אוטומטיים, בהם מתאפשר אף ירי של צרור בלחיצת אחת על ההדק.

שימוש בהווה
-----------

יתרונות הרובה הבריחי הם: אמינות ופשטות, דיוק פוטנציאלי ומשקל ועלות נמוכים. חסרונו הוא קצב האש, הנמוך יחסית לרובים בעלי מנגנון הפעלה מתקדם יותר. נתונים אלה הופכים את הרובה הבריחי למועדף כרובה צלפים: לציד, לצליפה צבאית ומשטרתית וכתחביב. רובי הצלפים הבריחיים נחשבים לרובי הצלפים המדויקים ביותר.

אופן הפעולה
-----------

הרובה הבריחי נטען מהקצה האחורי של הקנה. הבריח הוא חלק מרכזי במכלול שאחראי על דחיפת הכדור לבית הבליעה לשם ביצוע ירי. לפני הירי יש לשחרר את נעילת הבריח, לרוב על ידי סיבובו בעזרת ידית קטנה שמחוברת אליו, ולמשכו לאחור ולפנים כדי להכניס כדור ראשון לבית הבליעה. לאחר מכן נועלים את הבריח, באמצעות סיבוב הידית בחזרה לתוך חריץ ייעודי במעצה הנשק, על מנת שהגזים הנוצרים בעת הירי לא ייפלטו אחורה לכיוון היורה, אלא ינוצלו במלואם לדחיפת הקליע קדימה דרך הקנה מה שמגביר את מהירות הקליע וכתוצאה מכך את הדיוק בפגיעה במטרה.

לאחר הירי, מסובבים את הבריח כדי לשחרר את נעילתו, ומושכים אותו לאחור כדי לרוקן את בית הבליעה. לאחר מכן דוחפים אותו קדימה כדי לגרוף לבית הבליעה כדור מהמחסנית ולבצע ירי נוסף, ונועלים שוב את הבריח.

לקריאה נוספת
------------

* רובה צלפים
* טנגו 51
* רמינגטון M24

קישורים חיצוניים
----------------

ויקישיתוף מדיה וקבצים בנושא **רובה בריחי** בוויקישיתוף
* רובה בריחי, באתר אנציקלופדיה בריטניקה (באנגלית)

הערות שוליים
------------

1. ↑  חיסל פעיל דאע"ש ממרחק 2.5 ק"מ - באמצעות הרובה טוב בעולם, באתר ‏מאקו‏‏, ‏22 במאי 2017‏
2. ↑  הסבר מפורט יותר על יתרונות הנשק הבריחי